《次韵》
宋代·韩淲

宴坐寂不动，笔砚亦当屏。空虚四壁悬，况此夏方永。

世涂缘业四，荆棘万蓬梗。痛扫终未除，中抱绝清囧。

老身伸缩馀，妙处颇能领。时舒腰脚顽，那复吊形影。

日长掩关卧，睡熟呼弗醒。客来曾几何，间亦乏酒茗。

富贵今金张，功名更邓耿。有味是桑麻，肥遁义尤迥。

朋从赵与尹，堂齐偶邻并。欢言修敏家，俱可话闲静。

此趣人勿惊，吾诗聊自省。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人四有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。